**Κουίζ – Από την ανασκαφή στο μουσείο**

1. **Ποια είναι η ειδικότητα των αρχαιολόγων;**

* Η μελέτη των αρχαίων πηγών
* Η εξέταση των απολιθωμάτων
* Η μελέτη καταλοίπων που άφησαν οι άνθρωποι που έζησαν πριν από εμάς

1. **Ποιοι εργάζονται στην ανασκαφή;**

* Αποκλειστικά φοιτητές
* Αρχαιολόγοι, εργατοτεχνίτες, φοιτητές και διάφοροι ειδικοί επιστήμονες
* Αποκλειστικά αρχαιολόγοι

1. **Τι είναι μία/ένας ανθρωπολόγος;**

* Μία/ένας ειδικός της κεραμικής
* Μία/ένας ειδικός του χαλκού
* Μία/ένας ειδικών των οστών

1. **Η μελέτη των επιγραφών ονομάζεται…**

* Επιγραφική
* Τοπογραφία
* Παλαιοντολογία

1. **Τι κατάλοιπα έχουν φέρει στο φως οι αρχαιολόγοι στην ανασκαφή στην Αμάρυνθο;**

* Ένα μυκηναϊκό ανάκτορο
* Ένα ιερό με διάφορα οικοδομήματα σχετιζόμενα με τη λατρεία της Άρτεμης
* Ένα γυμνάσιο

1. **Ποιο ήταν το αντικείμενο που κυρίως βρέθηκε στον πυθμένα του ρωμαϊκού πηγαδιού στο ιερό;**

* Πήλινα πλακίδια
* Θραύσματα χάλκινων αγαλμάτων
* Νομίσματα

1. **Πάνω σε ποιο(-ά) αντικείμενο (-α) που βρέθηκε(-αν) στο ιερό αναγραφόταν το όνομα της θεάς Άρτεμης;**

* Σε κεραμίδια της στέγης ενός από τα κτίσματα
* Σε ένα μαρμάρινο αγαλματίδιο
* Σε αγγεία που βρέθηκαν μέσα στο ναό

1. **Τι θα απογίνει ο χώρος με το πέρας των ανασκαφών;**

* Θα κατεδαφιστεί
* Ο ναός της Αρτέμιδας θα αποκατασταθεί πλήρως, όπως ήταν στην εποχή του
* Ορισμένα λείψανα θα ξαναθαφτούν, άλλα θα συντηρηθούν και θα παρουσιαστούν στο κοινό

1. **Τι συμβεί με τα αρχαιολογικά αντικείμενα που αποκαλύφθηκαν με τις ανασκαφικές εργασίες;**

* Τα πιο πολύτιμα αντικείμενα αγοράζονται από διάφορα μουσεία, τα πιο θραυσμένα πετιούνται
* Τα ευρήματα μοιράζονται ισότιμα σε κάθε μέλους της ομάδας
* Το σύνολο των ευρημάτων διατηρείται και συντηρείται στο Αρχαιολογικό Μουσείο Ερέτριας

1. **Σε ποιον ανήκουν αυτά τα ευρήματα;**

* Στους ελβετούς αρχαιολόγους
* Στο ελληνικό κράτος
* Στην Ελβετική Συνομοσπονδία



* **Σωστές Απαντήσεις**

1. Μελετώντας τα ίχνη προηγούμενων πολιτισμών, η Αρχαιολογία εφαρμόζεται για να μελετήσει και να ανασυνθέσει την καθημερινότητα αντρών και γυναικών του παρελθόντος.
2. Όσο περισσότεροι, τόσο καλύτερα! Οι αρχαιολόγοι γενικά συνεργάζονται με φοιτητές, διάφορους εξειδικευμένους μελετητές και εργατοτεχνίτες.
3. Ο ανθρωπολόγος μελετά τα ανθρώπινα λείψανα, αντίθετα με τον αρχαιοζωολόγο ο οποίος αναλύει τα οστά των ζώων.
4. Η επιγραφική. Ο τοπογράφος είναι ένας ειδικός στα σχέδια, ενώ ο παλαιοντολόγος περιορίζεται στα απολιθώματα γεωλογικών εποχών, δηλαδή πολύ προτού οι άνθρωποι περπατήσουν στην επιφάνεια της γης.
5. Ένα ιερό με διάφορα οικοδομήματα σχετιζόμενα με τη λατρεία της Άρτεμης
6. Περισσότερα από 200 νομίσματα έχουν βρεθεί στο εσωτερικό αυτού του πηγαδιού (κρήνης)! Πρόκειται κυρίως για αντωνιανούς, νομίσματα τα οποία κυκλοφορούσαν κατά τον 3ο αιώνα μ.Χ.
7. Τα κεραμίδια της στέγης μιας από τις στοές είχαν πάνω τους τη λέξη «Αρτέμιδος», που σημαίνει «ανήκει στην Άρτεμη».
8. Ορισμένα κατάλοιπα θα ξανασκεπαστούν με χώμα, άλλα θα συντηρηθούν και θα παρουσιαστούν στο κοινό. Αυτό το στάδιο εργασιών ονομάζεται «ανάδειξη» του αρχαιολογικού χώρου.
9. Όλα τα ευρήματα της ανασκαφής στην Αμάρυνθο φυλάσσονται στο μουσείο της Ερέτριας. Η πώληση ή η περισυλλογή αρχαιοτήτων απαγορεύεται αυστηρά.
10. Καθετί που εντοπίζεται σε ελληνικό έδαφος ανήκει στο ελληνικό κράτος και παραμένει στη χώρα!